b'\n_START_ARTICLE_\nValentinas Adamkevi\xc4\x8dius\n_START_PARAGRAPH_\nValentinas Adamkevi\xc4\x8dius (1925 m. liepos 6 d. Kaune \xe2\x80\x93 1976 m. gegu\xc5\xbe\xc4\x97s 3 d. Vilniuje) \xe2\x80\x93 Lietuvos dainininkas (tenoras), muzikos pedagogas.\n_START_SECTION_\nBiografija\n_START_PARAGRAPH_\n1950 m. baig\xc4\x97 Lietuvos konservatorij\xc4\x85, mokytojai Aleksandras Ka\xc4\x8danauskas ir Kipras Petrauskas. Nuo 1956 m. Lietuvos konservatorijos d\xc4\x97stytojas, 1964\xe2\x80\x931966 m. Solinio dainavimo katedros ved\xc4\x97jas. 1948\xe2\x80\x931950 m. ir nuo 1954 m. Lietuvos operos ir baleto teatro, 1950\xe2\x80\x931954 m. Leningrado S. Kirovo operos ir baleto teatro solistas. Dainavo pagrindines lyrines, dramatines partijas operose, solo partijas kantatose ir oratorijose. Pareng\xc4\x97 apie 60 vaidmen\xc5\xb3. Gastroliavo Europos miestuose, Indijoje. Atliko daug ret\xc5\xb3 sud\xc4\x97ting\xc5\xb3 k\xc5\xabrini\xc5\xb3, kuriuos para\xc5\xa1\xc4\x97 D\xc5\xbeulijus Ka\xc4\x8dinis, Klodas Debiusi, Johanas Bramsas, Francas \xc5\xa0ubertas, Otorinas Respinis.'